Document ID: 31976R0793

NEUVOSTON ASETUS (ETY) N:o 793/76,
annettu 6 päivänä huhtikuuta 1976,
hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 sekä erityistoimenpiteistä yhteisön sitrushedelmäalan tuotannon ja kaupan pitämisen parantamiseksi annetun asetuksen (ETY) N:o 2511/69 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(2), sellaisena kuin se on viimeksi muutettuna asetuksella (ETY) N:o 2482/75(3), 16 artiklan 4 kohdassa säädetään, että interventiojärjestelmän alaisten tuotteiden 19 artiklan mukainen ostohinta lasketaan soveltamalla ostohintaan mukautuskertoimia; interventiotoimenpiteiden toteuttamiseksi kaikille tuotteille vertailukelpoisin edellytyksin olisi mukautuskertoimia sovellettava myös I laatuluokan tuotteiden ostohintaan silloin, kun tuotteilla ei ole II laatuluokkaa, ja
erityistoimenpiteistä yhteisön sitrushedelmäalan tuotannon ja kaupan pitämisen parantamiseksi 9 päivänä joulukuuta 1969 annetun neuvoston asetuksen (ETY) N:o 2511/69(4), sellaisena kuin se on viimeksi muutettuna asetuksella (ETY) N:o 2481/75(5), 6 ja 7 artiklalla on pidennetty sitruunoiden kaupan pitämisestä maksettavaa palkkiota koskevan edun myöntämisajanjaksoa markkinointivuoden 1975/1976 loppuun; tämän vuoksi asetuksen (ETY) N:o 1035/72 23 artiklan 3 kohdassa säädetään, että sitruunoiden viitehinnan laskennassa ei oteta saman ajanjakson osalta huomioon kuljetuskustannuksia; mainittu ajanjakso on ollut liian lyhyt näiden toimenpiteiden vaikutusten arvioimiseksi; tästä syystä niiden toteuttamisaikaa olisi pidennettävä ylimääräisellä markkinointivuodella,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1035/72 16 artiklan 4 kohta seuraavasti:
"4. Sellaisen tuotteen osalta, jolla on erilaiset kaupalliset ominaisuudet kuin tuotteella, jolle perushinta vahvistetaan, lasketaan 19 artiklan mukainen ostohinta soveltamalla ostohintaan mukautuskertoimia.
Jos tuotteella ei ole II laatuluokkaa, siihen sovelletaan I laatuluokan mukautuskertoimia siten, että interventiotoimenpiteet toteutetaan muiden tuotteiden edellytyksiä vastaavin edellytyksin.
Mukautuskertoimet vahvistetaan 33 artiklassa säädettyä menettelyä noudattaen."
2 artikla
Korvataan asetuksen (ETY) N:o 1035/72 23 artiklan 2 kohdan ensimmäisen alakohdan ensimmäisen luetelmakohdan päivämäärä "31 päivään toukokuuta 1976" päivämäärällä "31 päivään toukokuuta 1977".
Lisätään toiseen alakohtaan ilmaisu "sekä sitruunoiden" ilmaisun "niiden kaltaisten sitrushedelmien hybridien" jälkeen.
3 artikla
Korvataan asetuksen (ETY) N:o 2511/69 6 artiklan toinen alakohta seuraavasti:
"Tämä taloudellinen korvaus myönnetään kuitenkin vain sitruunoille, jotka on lähetetty ennen 1 päivää kesäkuuta 1977."
4 artikla
Lisätään asetuksen (ETY) N:o 2511/69 7 artiklan 2 kohtaan ilmaisu "ja sitruunoista" ilmaisun "klementiineistä" jälkeen.
5 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 6 päivänä huhtikuuta 1976.

Labels: 7
3
17
19